Ράπτορς 905

Οι **Ράπτορς 905** είναι Καναδική επαγγελματική ομάδα καλαθοσφαίρισης και αποτελεί την θυγατρική ομάδα των Τορόντο Ράπτορς που αγωνίζονται στο ΝΒΑ. Η ομάδα έχει έδρα το Μισσισάουα του Οντάριο και αγωνίζεται στο πρωτάθλημα του NBA G League από τη σεζόν 2015-16. Η έδρα της ομάδας είναι το Paramount Fine Foods Center, ενώ παλιότερα χρησιμοποιούσε το Power Mississauga, το οποίο ανήκει στην Καναδική Ομοσπονδία Καλαθοσφαίρισης. Επίσης, έχει χρησιμοποιήσει και την έδρα των Τορόντο Ράπτορς, την Σκοτίαμπανκ Αρένα, για κάποια εντός έδρας παιχνίδια της. Οι Ράπτορς 905 είναι η όγδοη ομάδα της G League που είναι θυγατρική μιας ομάδας του ΝΒΑ και η πρώτη που εδρεύει εκτός των ΗΠΑ.  

Ο αριθμός "905" αναφέρεται στον τοπικό τηλεφωνικό κώδικα της Μητροπολιτικής Περιοχής του Μεγάλου Τορόντο και χρησιμοποιείται από όλα τα προάστια που αποτελούν το Τορόντο.

## Ιστορία
Το 2008, ο Πρόεδρος και Γενικός Διευθυντής των Τορόντο Ράπτορς Μπράιαν Κολάντζελο δήλωσε ότι η Maple Leaf Sports & Entertainment Ltd. (MLSE) εξέταζε την δημιουργία μιας ομάδας που θα έπαιρνε μέρος στο NBA Development League, με έδρα την περιοχή του Τορόντο για να αποτελέσει μέσα σε λίγα χρόνια, την αναπτυξιακή ομάδα των Τορόντο Ράπτορς. Πέρα από το Τορόντο, εξετάστηκαν και οι περιοχές του Κόπιλ Κολισίουμ του Χάμιλτον και Οσάουα ως έδρα της νέας ομάδας. Η δημιουργία μιας αναπτυξιακής ομάδας με έδρα τον Καναδά ωστόσο, αντιμετώπισε αρκετές δυσκολίες, κυρίως λόγω των φορολογικών κανονισμών και θεμάτων σχετικά με την έκδοση βίζας, για αυτό εξετάστηκε και μια τρίτη επιλογή για την έδρα της ομάδας, με το Ρότσεστερ της Νέας Υόρκης, που βρίσκεται στην περιοχή των συνόρων ΗΠΑ-Καναδά, να θεωρούταν μια καλή εναλλακτική λύση. 
αριστερά|μικρογραφία|Το πρώτο παιχνίδι των Ράπτορς 905 πραγματοποιήθηκε το Νοέμβριο του 2015 στο Χέρσεϊ Σέντερ στο Μισσισάουα
Τον Απρίλιο του 2015, ο αντικαταστάτης του Κολάντζελο, Μασάι Ουτζίρι, ανακοίνωσε ότι το διοικητικό συμβούλιο της MLSE είχε εγκρίνει την ιδέα της δημιουργίας μιας αναπτυξιακής ομάδας των Ράπτορς και ότι είχαν ξεκινήσει διαπραγματεύσεις με το διοικητικό συμβούλιο του NBA για το πού θα αγωνίζεται η ομάδα και εάν θα μπορούσε να λάβει μέρος εγκαίρως την σεζόν 2015-16. Τον Ιούνιο του 2015 ανακοινώθηκε ότι η MLSE είχε αποκτήσει την άδεια συμμετοχής αναπτυξιακής ομάδας στην D-League, με την ονομασία της να είναι Ράπτορς 905 και η έδρα της ομάδας για τα πρώτα παιχνίδια θα ήταν το Χέρσει Σέντερ στο Μισσισάουα του Οντάριο, ένα προάστιο του Τορόντο. Η ονομασία της ομάδας οφείλεται στον τηλεφωνικό κωδικό που χρησιμοποιείται από την μητροπολιτική περιοχή του Ευρύτερου Τορόντο. Η δημιουργία της ομάδας κόστισε περίπου 6 εκατομμύρια δολάρια. Η MLSE στη συνέχεια σύναψε συμφωνία με την Μισσισάουα Πάουερ, ομάδας του τότε Εθνικού Πρωταθλήματος Καλαθοσφαίρισης του Καναδά, για την μίσθωση του κλειστού γηπέδου Χέρσεϊ Σέντερ. Επίσης χρησιμοποίησαν και την έδρα της μητρικής τους ομάδας στο ΝΒΑ τους Τορόντο Ράπτορς, το Air Canada Center (νυν Σκοτίαμπανκ Αρένα) για ορισμένο αριθμό παιχνιδιών. 

Στις 7 Ιουλίου 2015 ο Τζέσε Μέρμις, μέχρι τότε βοηθός προπονητή του Ντουέιν Κέισι των Τορόντο Ράπτορς, επιλέχθηκε ως ο πρώτος προπονητής των Ράπτορς 905 και ο Νταν Τόλζμαν ως γενικός διευθυντής. Στις 28 Ιουλίου 2015, ο βετεράνος προπονητής Τιμ Λιούις προσλήφθηκε στην θέση του πρώτου βοηθού προπονητή. Στις 4 Νοεμβρίου 2015, έγιναν τα αποκαλυπτήρια των πρώτων εμφανίσεων των Ράπτορς 905 καθώς και του εναλλακτικού τους λογότυπου. 

Στις 13 Ιουνίου 2016, ανακοινώθηκε ότι ο Μέρμις θα αποχωρούσε απο τους Ράπτορς 905 για λογαριασμό των Λος Άντζελες Λέικερς, αναλαμβάνοντας καθήκοντα βοηθού προπονητή. Ο αντικαταστάτης του ανακοινώθηκε τον Σεπτέμβριο, με τον Τζέρι Στάκχαουζ να αναλαμβάνει την τεχνική ηγεσία των Ράπτορς 905.

Το 2016-17, οι Ράπτορς 905 ολοκλήρωσαν την σεζόν του NBA D-League, με ρεκόρ 39-11, το δεύτερο καλύτερο που έχει επιτευχθεί ποτέ στην ιστορία του πρωταθλήματος, το οποίο και κατέκτησαν για πρώτη φορά στην ιστορία τους, με ρεκόρ 21-4 στην τελική φάση της D-League (ρεκόρ πρωταθλήματος). Ο Στάκχαουζ αναδείχθηκε προπονητής της χρονιάς, ενώ ο Σέντερ της ομάδας Έντι Ταβάρες ψηφίστηκε ως ο καλύτερος αμυντικός της χρονιάς. Στην πορεία τους από τα πλέι-οφ μέχρι τον τίτλο, επικράτησαν των Κάντον Τσαρτζ στον πρώτο γύρο και στη συνέχεια επί των Μέιν Ρεντ Κλόους στον δεύτερο, κατακτώντας τον πρώτο τίτλο τους ως Πρωταθλητές της Ανατολικής Περιφέρειας. Στον τελικό, αντιμετώπισαν τους πρωταθλητές της Δυτικής Περιφέρειας, τους Ρίο Γκράντε Βάλεϊ Βάιπερς, τους οποίους και νίκησαν στη σειρά των τελικών 3-0 και κατέκτησαν τον πρώτο τους τίτλο πρωταθλητή στην ιστορία της ομάδας. Ο Πασκάλ Σιακάμ αναδείχθηκε Πολυτιμότερος Παίκτης των τελικών (MVP Finals), καθώς πέτυχε 32 και 17 πόντους στον 2ο και 3ο αγώνα αντίστοιχα. 

## Αποτελέσματα ανά σεζόν

## Σημερινό ρόστερ

## Προπονητές

## Βραβεύσεις
### Πολυτιμότερος Παίκτης (MVP)
*Λορένζο Μπράουν (2018)
*Κρις Μπούτσερ (2019)

### Πολυτιμότερος Παίκτης των Τελικών
*Πασκάλ Σιακάμ (2017)

### Αμυντικός της Χρονιάς
*Έντι Ταβάρες (2017)
*Κρις Μπούτσερ (2019)
*Γκάρι Πέιτον ΙΙ (2021)

### Προπονητής της Χρονιάς
*Τζέρι Στάκχαουζ (2017)

### All Stars
*Ρόναλντ Ρόμπερτς (2016)

*Σκοτ Σαγκς (2016)

*Αξέλ Τουπάν (2016, 2017)

*Έντι Ταβάρες (2017)

### Ομάδα του Πρωταθλήματος
*Έντι Ταβάρες (Πρώτη Ομάδα του 2017)
*Αξέλ Τουπάν (Τρίτη Ομάδα του 2017)
*Λορένζο Μπράουν (Πρώτη Ομάδα του 2018)
*Κρις Μπούτσερ (Πρώτη Ομάδα του 2019)
*Τζόρνταν Λόιντ (Πρώτη Ομάδα του 2019)
*Χένρι Έλινσον (Δεύτερη Ομάδα του 2021)
*Μαλάτσι Φλιν (Δεύτερη Ομάδα του 2021)
*Αλίζι Τζόνσον (Δεύτερη Ομάδα του 2021)

### Αμυντική Ομάδα του Πρωταθλήματος
*Έντι Ταβάρες (2017)

*Κρις Μπούτσερ (2019)

*Γκάρι Πέιτον ΙΙ (2021)

### All-Rookie Ομάδα

*Μαλάτσι Φλιν (2021)

### Πρωταθλητής Slam Dunk
*Τζον Τζόρνταν (2016)

### Βραβείο Αθλητικού Πνεύματος Τζέισον Κόλιερ
*Σκοτ Σαγκς (2016)

### Πιο Βελτιωμένος Παίκτης
*Αξέλ Τουπάν (2016)

### Εκτελεστικός Διευθυντής της Χρονιάς
*Τσαντ Σάντερς (2021)

### Αναπτυξιακή ομάδα της Χρονιάς (Franchise)
* (2019-20)

## Συνεργάτες στο NBA

* Τορόντο Ράπτορς (2015-σήμερα)

## Παραπομπές


## Εξωτερικοί σύνδεσμοι

*

Κατηγορία:Pages with unreviewed translations
Κατηγορία:Καναδικοί σύλλογοι καλαθοσφαίρισης